[Insert name of Society and address]

[Insertdate]

Μεταμορφώνοντας την Ογκολογική Νοσηλευτική Εκπαίδευση στην χώρα μας

Αγαπητέ Υπουργέ,

Η Ευρωπαϊκή Εταιρεία Νοσηλευτών Ογκολογίας (European Oncology Nursing Society /EONS) δεσμεύεται να υποστηρίξει και να βοηθήσει στην ανάπτυξη των Νοσηλευτών Ογκολογίας στην Ευρώπη. Πιστεύουμε ακράδαντα στην ανάγκη για επαρκώς καταρτισμένους Επαγγελματίες Νοσηλευτές στην Ογκολογική Νοσηλευτική σε όλο το φάσμα της φροντίδας υγείας. Επί του παρόντος, οι Νοσηλευτές Ογκολογίας σε ολόκληρη την Ευρώπη αντιμετωπίζουν μεγάλη ανισότητα (δυσμενή διάκριση) στην πρόσβαση για επαγγελματική εκπαίδευση και κατάρτιση – όραμα της Ευρωπαϊκής Εταιρείας Νοσηλευτών Ογκολογίας είναι η Ογκολογική Νοσηλευτική να γίνει ένα επάγγελμα με εξειδικευμένη γνώση και προσόντα που να διατίθενται σε ολόκληρη την ήπειρο.

Είναι κοινώς αποδεκτό, ότι υπάρχει ανάγκη για ένα καλά διαμορφωμένο εκπαιδευτικό πρόγραμμα για την παροχή υψηλής ποιότητας ογκολογικής νοσηλευτικής φροντίδας σε ολόκληρη την Ευρώπη, τώρα και για το μέλλον. Για την αντιμετώπιση αυτής της ανάγκης, η Ευρωπαϊκή Εταιρεία Νοσηλευτών Ογκολογίας έχει αναπτύξει ένα Ευρωπαϊκό «Πλαίσιο» (EONS European Cancer Nursing Education Framework) Ογκολογικής Εκπαίδευσης και Εξειδίκευσης.

Το Ευρωπαϊκό «Πλαίσιο» Ογκολογικής Εκπαίδευσης και Εξειδίκευσης1, είναι ένα εργαλείο που διατίθεται δωρεάν, και παρέχει τη δυνατότητα για μια εναρμονισμένη προσέγγιση στην Ογκολογική Νοσηλευτική Εκπαίδευση, προκειμένου να εκπαιδεύσει σε ικανοποιητικό βαθμό επαγγελματίες νοσηλευτές, θέτοντας παράλληλα ένα κοινό πρότυπο επαγγελματικής κατάρτισης σε όλη την Ευρώπη και, ενισχύοντας ταυτόχρονα την παροχή ογκολογικής νοσηλευτικής φροντίδας στην κάθε χώρα χωριστά.

Το πλαίσιο αποσκοπεί ιδιαίτερα στην παροχή καθοδήγησης για τη διάρθρωση του μαθησιακού περιεχομένου των παρεχόμενων εκπαιδευτικών προγραμμάτων στην Ογκολογική Νοσηλευτική: περιλαμβάνει οκτώ ενότητες που προσδιορίζουν τις θεμελιώδεις γνώσεις, αρχές και δεξιότητες που απαιτούνται για τους νοσηλευτές που εργάζονται με άτομα που διαγιγνώσκονται με καρκίνο)

Ως εκ τούτου, θέλουμε να ζητήσουμε από την κυβέρνηση [της Κύπρου] να προωθήσει και να υποστηρίξει την εφαρμογή του «Ευρωπαϊκού Πλαίσιού Ογκολογικής Εκπαίδευσης και Εξειδίκευσης» της Ευρωπαϊκής Εταιρείας Νοσηλευτών Ογκολογίας ως ένα πολύτιμο εργαλείο για την εξειδικευμένη εκπαίδευση των νοσηλευτών ογκολογίας στην ογκολογική φροντίδα και το οποίο θα πρέπει να χρησιμοποιείται από όλα τα άτομα και τις ομάδες που εμπλέκονται στην εκπαίδευση, την κατάρτιση και την επαγγελματική ανάπτυξη των νοσηλευτών στη χώρα μας αλλά και σε ολόκληρη την Ευρώπη.

Για τον σκοπό αυτό, ελπίζουμε ότι θα προγραμματιστεί μια διαβούλευση στο εγγύς μέλλον, και θα θέλαμε το Πλαίσιο να συμπεριληφθεί στη συμβουλευτική διαδικασία.

Με εκτίμηση

[Εισαγωγή ονόματος και στοιχείων επικοινωνίας]

1μπορείτε να κατεβάσετε ένα αντίγραφο του ευρωπαϊκούπλαισίου για την εκπαίδευση στην ογκολογική νοσηλευτική της EONS στο www.cancernurse.eu/education/cancernursingeducationframework.html